Hvað finnst þér um verðtryggingu?

Þarna var ekki rými fyrir rök með eða á móti svonefndri verðtryggingu - en hvað finnst þér um sjálfkrafa tengingu neytendalána við vísitölu neysluverðs? Gefið "komment."

Fyrri ummæli:
Sjálfsagt mál að banna öll neytendalán og yfirdrætti í bönkum. Sá sem treystir sér ekki til að leggja fyrir í ákveðinn tíma til að eignast eitthvað, til dæmis nýjan ísskáp eða bíl, getur heldur ekki greitt afborganir eða vexti af yfirdrætti í banka.

Fékk það tækifæri að koma að svokölluðum greiðsluerfiðleikalánum um 1983 í Ráðgjafastöð Húsnæðisstofnunar. Mikil reynsla, en stundum ekki auðveldlega fengin. Ástæða þess að um 1980 var farið að verðtryggja lán. Ástæðan var sú að verðbólguhraðinn var kominn á tímabili í um 150%. Með þessu var orðið mjög óhagstætt að spara. Vinstri stjórn missti tök á efnahagsmálunum. Á þessu stigi var það réttlætanlegt að taka upp verðtryggingu lána. Það er tímaskekkja nú og það stóð aldrei til að halda þessari verðtryggingu nema til skamms tíma. Lausnina getur þú séð í blaðagrein sem ég er að ljúka við um helgina.

Steini Briem. Boð og bönn eins og þú leggur til er tímaskekkja. Kynntu þér haftastefnuna fyrir 1960 og þá sérð þú hvernig svona hugsun í efnahagsstjórnun getur farið með þjóðfélög. Ef þú næðir þínu fram hefðir þú áhuga á að takmarka einstaklingana öðrum sviðum. Setja t.d. reglur um hvenær á að stunda kynlíf? Legg til að þú einbeitir þér í að aga sjálfan þig, við sjáum alfarið um okkur sjálf.

Ummæli:
Hvað finnst mér um verðtryggingu? Auðvitað á það að vera markmið að afnema verðtryggingu á Íslandi. Verðtrygging er ekki til annars staðar en hér á landi, svo ég viti til. Ég hélt að verðtrygging væri notuð til að íslenskir bankar geti lánað okkur íslenskar krónur og staðið undir lánaskuldbindingum sínum, sem eru miklu leyti eru í erlendri mynt. En þetta er ekki svo einfalt. Dæmi er að verðtrygging hækki lán okkar þó að gengið sé stöðugt og verðbólga í lágmarki.

Hér var minnst á neytendaán. Þeir sem skulda mikið og eru með óhagstæð lán á borð við yfirdrátt i banka, eiga oft mjög erfitt með að lækka skuldir sínar og að eignast hluti, svo sem heimilstæki, svo ekki sé minnst á dýrari tæki.

Tvennt sem stjórnvöld ráða, skapar þessa fátæktar gildru almennings.

Það eru stýrivextirnir blessaðir og ekki síður skattalögin. Í Danmörku og Noregi eru þær tekjur fólks sem fara til að borga vexti ekki skattlagðar. Á Íslandi má segja að hluti af vöxtum séu endurgreiddir i formi vaxtabóta. Ég held að allir vextir fólks (eins og fyrirtækja) ættu að vera frádráttarbærir frá tekjuskattstofni. Það myndi hjálpa fólki út úr fátæktargildrunni.

Og takið eftir: þetta myndi hjálpa öllum skuldurum að borga sína vexti nema þeim sem hafa laun sín svart.

Verkefni: Tilfinning
Merking: Hlutlaust